钦定古今图书集成/明伦汇编/氏族典/第214卷 > 何基
## 钦定古今图书集成/明伦汇编/氏族典/第214卷 > 何基

按《宋史何基传》：“基字子恭，婺州金华人。父伯熭为临
川县丞，而黄干适知其县事，伯熭见二子而师事焉。
基悚惕受命，于是随事诱掖，得闻渊源之懿。朱熹门
人杨与立一见推服。基淳固笃实，绝类汉儒。景定五
年，诏举贤，特荐基被命添差婺州学教授，兼丽泽书
院山长，力辞未竟。理宗崩。咸淳初，授史馆校勘，兼崇”
政殿说书，屡辞，改承务郎主管西岳庙，终不受。卒年
八十一。国子祭酒杨文仲请于朝，谥“文定。”所著《大学
发挥》《中庸发挥》《大传发挥》《易启蒙发挥》《通书发挥》《近
思录发挥》。